**«Татарстан Республикасы дәүләт хакимиятенең башкарма**

 **органнары турында» Татарстан Республикасы Законына**

**үзгәрешләр кертү хакында**

Татарстан Республикасы

 Дәүләт Советы тарафыннан

 2023 елның 20 апрелендә

 кабул ителде

**1 статья**

«Татарстан Республикасы дәүләт хакимиятенең башкарма органнары турында» 2005 елның 6 апрелендәге 64-ТРЗ номерлы Татарстан Республикасы Законына (Татарстан Дәүләт Советы Җыелма басмасы, 2005, № 4 (I өлеш), № 12 (I өлеш); 2007, № 1 (I өлеш); 2008, № 1, № 12 (VI өлеш); 2009, № 12 (I өлеш); 2010, № 7 (II өлеш); 2011, № 11 (I өлеш); 2012, № 7 (I өлеш); 2014, № 4; 2015, № 7 (I өлеш); Татарстан Республикасы законнар җыелмасы, 2016, № 44 (I өлеш); 2018, № 22 (I өлеш), № 54 (I өлеш); 2020, № 4 (I өлеш); 2022, № 83 (I өлеш), аны түбәндәге редакциядә бәян итеп, үзгәрешләр кертергә:

«Татарстан Республикасы дәүләт хакимияте

башкарма органнары турында

ТАТАРСТАН РЕСПУБЛИКАСЫ ЗАКОНЫ

1 статья. **Әлеге Законның җайга салу предметы**

Әлеге Закон Татарстан Республикасы Конституциясе һәм «Россия Федерациясе субъектларында гавами хакимиятне оештыруның гомуми принциплары турында» 2021 елның 21 декабрендәге 414-ФЗ номерлы Федераль закон нигезендә Татарстан Республикасы дәүләт хакимияте башкарма органнарын оештыруның һәм аларның эшчәнлегенең хокукый нигезләрен билгели.

2 статья. **Әлеге Законда кулланыла торган төп төшенчәләр**

1. Әлеге Закон максатлары өчен түбәндәге төп төшенчәләр кулланыла:

1) Татарстан Республикасы башкарма хакимияте органы – Татарстан Республикасы башкарма хакимияте органнары структурасына кертелгән, үз компетенциясе чикләрендә дәүләт идарәсен гамәлгә ашыручы һәм шушы максатларда Татарстан Республикасы карамагындагы эшләр, Россия Федерациясенең һәм Татарстан Республикасының уртак карамагындагы эшләр буенча вәкаләтләр, шулай ук Россия Федерациясенең тапшырылган аерым вәкаләтләре бирелгән Татарстан Республикасы дәүләт органы;

1. Татарстан Республикасы башкарма хакимияте органнары системасы – билгеләнгән компетенция чикләрендә эшчәнлеге дәүләт идарәсен гамәлгә ашыруга юнәлдерелгән Татарстан Республикасы башкарма хакимиятенең килешеп эшләүче һәм үзара хезмәттәшлек итүче органнары җыелмасы;
2. Татарстан Республикасы башкарма хакимияте органнары структурасы – Татарстан Республикасы Конституциясе һәм Татарстан Республикасы Рәисе актлары нигезендә төзелгән Татарстан Республикасы башкарма хакимияте органнары исемлеге;
3. республика башкарма хакимият органнары – министрлыклар, Татарстан Республикасы дәүләт комитетлары һәм Татарстан Республикасы Министрлар Кабинетының ведомство буйсынуындагы башка Татарстан Республикасы башкарма хакимияте органнары;
4. Татарстан Республикасы башкарма хакимияте органы компетенциясе –Татарстан Республикасы башкарма хакимияте органының дәүләт идарәсенең билгеле бер функцияләрен гамәлгә ашыру буенча вәкаләтләре җыелмасы;

6) Татарстан Республикасы башкарма хакимияте органы вәкаләтләре – Татарстан Республикасы башкарма хакимияте органының үз эшчәнлеге өлкәсендә хокукый актлар кабул итүгә, шулай ук башка дәүләт-хакимият гамәлләрен башкаруга карата хокуклары һәм бурычлары.

2. Әлеге Законда «Татарстан Республикасы дәүләт хакимияте башкарма органнары» һәм «Татарстан Республикасы башкарма хакимияте органнары» төшенчәләре бер үк мәгънәдә кулланыла.

3 статья. **Татарстан Республикасы дәүләт хакимияте башкарма органнары эшчәнлегенең хокукый нигезләре**

Татарстан Республикасы дәүләт хакимияте башкарма органнары үз эшчәнлеген Россия Федерациясе Конституциясе, Татарстан Республикасы Конституциясе, федераль законнар, әлеге Закон, Татарстан Республикасының башка законнары һәм Татарстан Республикасының бүтән норматив хокукый актлары нигезендә гамәлгә ашыралар.

4 статья. **Татарстан Республикасы башкарма хакимияте органнары системасы һәм структурасы**

1. Татарстан Республикасы дәүләт хакимияте башкарма органнары системасын Татарстан Республикасы Рәисе, Татарстан Республикасы Министрлар Кабинеты, министрлыклар, Татарстан Республикасы дәүләт комитетлары һәм башка Татарстан Республикасы башкарма хакимияте органнары тәшкил итә.

2. Татарстан Республикасы башкарма хакимияте органнары системасы һәм структурасы Татарстан Республикасы Конституциясе нигезендә Татарстан Республикасы Рәисе тарафыннан билгеләнә.

5 статья. **Татарстан Республикасы Рәисе**

1. Татарстан Республикасы Рәисе Татарстан Республикасы Конституциясе нигезендә дәүләт башлыгы, Татарстан Республикасының иң югары вазыйфаи заты була һәм Татарстан Республикасында башкарма хакимияткә җитәкчелек итә.
2. Татарстан Республикасы Рәисе Татарстан Республикасы Конституциясе нигезендә сайлана һәм Татарстан Республикасы Дәүләт Советы утырышында тантаналы шартларда ант иткәннән башлап вәкаләтләрен үтәүгә керешә.
3. Татарстан Республикасы Рәисе вәкаләтләре Россия Федерациясе Конституциясе, Татарстан Республикасы Конституциясе, федераль конституциячел законнар, федераль законнар, Россия Федерациясенең башка норматив хокукый актлары, Татарстан Республикасы законнары, Татарстан Республикасы шартнамәләре һәм килешүләре белән билгеләнә.

4. Татарстан Республикасы Рәисе, федераль законнарда билгеләнгән очракларда һәм тәртиптә, Россия Федерациясенең тапшырылган аерым вәкаләтләрен гамәлгә ашыручы республика башкарма хакимият органы структурасын раслый.

5. Татарстан Республикасы Рәисенең норматив хокукый актлары аларны имзалаганнан соң 14 көн эчендә Татарстан Республикасы Дәүләт Советына җибәрелә.

6 статья. **Татарстан Республикасы Министрлар Кабинеты**

1. Татарстан Республикасы Министрлар Кабинеты иң югары даими эшләүче Татарстан Республикасы башкарма хакимияте органы була.
2. Татарстан Республикасы Министрлар Кабинеты Татарстан Республикасы Рәисе тарафыннан төзелә.
3. Татарстан Республикасы Министрлар Кабинеты Татарстан Республикасы Рәисе алдында җаваплы була.

4. Татарстан Республикасы Министрлар Кабинеты Татарстан Республикасы территориясендә Россия Федерациясе Конституциясе, Татарстан Республикасы Конституциясе, федераль конституциячел законнар, федераль законнар һәм Россия Федерациясенең башка норматив хокукый актлары, әлеге Закон, Татарстан Республикасының башка законнары һәм Татарстан Республикасының бүтән норматив хокукый актлары үтәлешен һәм республика башкарма хакимият органнарының килешенгән эшчәнлеген тәэмин итә.

5. Татарстан Республикасы Министрлар Кабинетын төзү һәм аның эшчәнлеге тәртибе, вәкаләтләре Татарстан Республикасы Конституциясе, федераль законнар, әлеге Закон һәм Татарстан Республикасының башка законнары, федераль башкарма хакимият органнары белән килешүләр, шулай ук Татарстан Республикасы башкарма хакимияте органнарына федераль башкарма хакимият органнарының аерым вәкаләтләрен тапшыруны күздә тоткан Россия Федерациясе Президентының норматив хокукый актлары һәм Россия Федерациясе Хөкүмәтенең норматив хокукый актлары белән билгеләнә.

6. «Татарстан Республикасы Министрлар Кабинеты – Татарстан Республикасы Хөкүмәте», «Татарстан Республикасы Министрлар Кабинеты», «Татарстан Республикасы Хөкүмәте» исемнәренең мәгънәләре бертөрле була.

7 статья. **Республика башкарма хакимият органнарына карата Татарстан Республикасы Министрлар Кабинеты вәкаләтләре**

1. Татарстан Республикасы Министрлар Кабинеты республика башкарма хакимият органнарының эшен берләштерә һәм аңа юнәлеш бирә, аларның эшчәнлеген тикшереп тора.
2. Татарстан Республикасы Министрлар Кабинеты үз компетенциясе чикләрендә:
3. республика башкарма хакимият органнары турындагы нигезләмәләрне раслый, аларның хезмәткәрләренең иң чик санын билгели;
4. әлеге Законның 5 статьясындагы 4 өлешендә күрсәтелгән очраклардан тыш, республика башкарма хакимият органы структурасын раслый;

3) республика башкарма хакимият органнары җитәкчеләре урынбасарларын вазыйфаларына билгеләп куя һәм вазыйфаларыннан азат итә;

1. республика башкарма хакимият органнары коллегияләре составларын раслый;
2. республика башкарма хакимият органнары актларын гамәлдән чыгарырга яисә мондый актларның гамәлдә булуын туктатып торырга хокуклы була;
3. Татарстан Республикасы Конституциясе, федераль законнар, Татарстан Республикасы законнары, федераль башкарма хакимият органнары белән килешүләр, шулай ук Татарстан Республикасы башкарма хакимияте органнарына федераль башкарма хакимият органнарының аерым вәкаләтләрен тапшыруны күздә тоткан Россия Федерациясе Президентының норматив хокукый актлары һәм Россия Федерациясе Хөкүмәтенең норматив хокукый актлары белән билгеләнгән башка вәкаләтләрне гамәлгә ашыра.

8 статья. **Татарстан Республикасы Министрлар Кабинеты составы һәм структурасы**

1. Татарстан Республикасы Министрлар Кабинеты Татарстан Республикасы Премьер-министрыннан, Татарстан Республикасы Премьер-министры урынбасарларыннан, Татарстан Республикасы министрларыннан, Татарстан Республикасы дәүләт комитетлары рәисләреннән тора.
2. Татарстан Республикасы Рәисе Татарстан Республикасы Министрлар Кабинеты составына Татарстан Республикасы башкарма хакимиятенең башка органнары җитәкчеләрен кертә ала.

3. Татарстан Республикасы Министрлар Кабинетының вазыйфалар буенча составы Татарстан Республикасы Рәисе тарафыннан раслана.

4. Татарстан Республикасы Премьер-министры, Татарстан Республикасы Премьер-министры урынбасарлары, Татарстан Республикасы Дәүләт Советы белән килештереп, Татарстан Республикасы Рәисе тарафыннан билгеләп куела.

 5. Татарстан Республикасы Премьер-министры кандидатурасы Татарстан Республикасы Рәисе тарафыннан Татарстан Республикасы Дәүләт Советына килештерүгә Татарстан Республикасы Министрлар Кабинеты яңа сайланган Татарстан Республикасы Рәисе алдында үз вәкаләтләрен туктатканнан соң яисә Татарстан Республикасы Министрлар Кабинеты йә Татарстан Республикасы Премьер-министры отставкасыннан соң 30 көннән дә соңга калмыйча кертелә.

9 статья. **Татарстан Республикасы Министрлар Кабинеты вәкаләтләре срогы**

1. Татарстан Республикасы Министрлар Кабинеты Татарстан Республикасы Рәисе вәкаләтләре срогы чикләрендә гамәлдә була һәм яңа сайланган Татарстан Республикасы Рәисе алдында үз вәкаләтләрен туктата. Татарстан Республикасы Министрлар Кабинетының үз вәкаләтләрен туктатуы турындагы карар Татарстан Республикасы Рәисе үз вазыйфасына керешкән көнне Татарстан Республикасы Министрлар Кабинеты күрсәтмәсе белән рәсмиләштерелә.

2. Татарстан Республикасы Министрлар Кабинеты, үз вәкаләтләрен туктаткан очракта, Татарстан Республикасы Министрлар Кабинетының яңа составы төзелгәнче эшләвен дәвам итә.

10 статья. **Татарстан Республикасы Министрлар Кабинеты отставкасы**

1. Татарстан Республикасы Министрлар Кабинеты отставка сорарга мөмкин, аны Татарстан Республикасы Рәисе кабул итә яисә кире кага.
2. Татарстан Республикасы Рәисе Татарстан Республикасы Министрлар Кабинеты отставкасы турында карар кабул итә ала.
3. Татарстан Республикасы Рәисен федераль законда билгеләнгән тәртиптә вазыйфасыннан читләштерү Татарстан Республикасы Министрлар Кабинетының отставкага китүенә китерә.
4. Татарстан Республикасы Министрлар Кабинеты, отставкага киткән очракта, Татарстан Республикасы Министрлар Кабинетының яңа составы төзелгәнче эшләвен дәвам итә.

11 статья. **Татарстан Республикасы Премьер-министры вазыйфаларын башкару**

1. Татарстан Республикасы Премьер-министры эш урынында вакытлыча булмаган очракта, аның вазыйфаларын Татарстан Республикасы Премьер-министры яисә Татарстан Республикасы Рәисе тарафыннан билгеләнә торган аның урынбасарларының берсе башкара.

2. Татарстан Республикасы Премьер-министры вазыйфасыннан азат ителгән очракта, Татарстан Республикасы Рәисе, Татарстан Республикасы Премьер-министры билгеләп куелганчы, Татарстан Республикасы Премьер-министры вазыйфаларын башкаруны Татарстан Республикасы Премьер-министры урынбасарларының берсенә йөкләргә хокуклы.

12 статья. **Татарстан Республикасы Премьер-министры, Татарстан Республикасы Премьер-министры урынбасарлары, Татарстан Республикасы Министрлар Кабинетының башка әгъзалары вәкаләтләре**

1. Татарстан Республикасы Премьер-министры Татарстан Республикасы Министрлар Кабинеты рәисе була һәм аның эшен оештыра.
2. Татарстан Республикасы Премьер-министры, билгеләп куелганнан соң җиде көннән дә соңга калмыйча, Татарстан Республикасы Рәисенә Татарстан Республикасы дәүләт хакимияте башкарма органнары структурасы буенча тәкъдимнәр кертә.
3. Татарстан Республикасы Премьер-министры:

1) Татарстан Республикасында һәм аннан читтә Татарстан Республикасы Министрлар Кабинеты исеменнән эш йөртә;

2) Татарстан Республикасы Рәисенә Татарстан Республикасы Премьер-министры урынбасарларын, Татарстан Республикасы Министрлар Кабинетының башка әгъзаларын, Татарстан Республикасы Министрлар Кабинеты составына кермәгән республика башкарма хакимият органнары җитәкчеләрен вазыйфаларына билгеләп кую һәм вазыйфаларыннан азат итү турында тәкъдимнәр кертә;

3) Татарстан Республикасы Рәисенә республика башкарма хакимият органнарын төзү, аларның исемнәрен алмаштыру, аларны үзгәртеп кору һәм бетерү турында тәкъдимнәр кертә;

4) хәлиткеч тавыш хокукына ия булып, Татарстан Республикасы Министрлар Кабинеты һәм аның Президиумы утырышларын алып бара;

5) Татарстан Республикасы Министрлар Кабинеты актларын имзалый;

6) Татарстан Республикасы Премьер-министры урынбасарлары арасында вазыйфаларны бүлә;

7) үз вәкаләтләре чикләрендә Татарстан Республикасы Министрлар Кабинеты әгъзаларын, Татарстан Республикасы Министрлар Кабинеты составына керми торган республика башкарма хакимият органнары җитәкчеләрен һәм Татарстан Республикасы Премьер-министрына буйсынган башка вазыйфаи затларны бүләкләү һәм аларга дисциплинар җәза бирү турында карарлар кабул итә;

8) законнар нигезендә башка вәкаләтләрне гамәлгә ашыра.

4. Татарстан Республикасы Премьер-министры урынбасарлары:

1. хәлиткеч тавыш хокукы белән Татарстан Республикасы Министрлар Кабинеты утырышларында катнашалар;
2. Татарстан Республикасы Министрлар Кабинеты вәкаләтләрен гамәлгә ашыруда катнашалар;
3. Татарстан Республикасы Министрлар Кабинетына кертелгән тәкъдимнәрне, карарлар һәм күрсәтмәләр проектларын алдан карыйлар;
4. Татарстан Республикасы Министрлар Кабинеты карарларын әзерләүдә катнашалар, аларның үтәлешен тәэмин итәләр;

5) вазыйфалар бүленеше нигезендә Татарстан Республикасы Министрлар Кабинеты карарларының һәм күрсәтмәләренең үтәлешен тикшереп торалар;

6) вазыйфалар бүленеше нигезендә башка вәкаләтләрне гамәлгә ашыралар.

5. Татарстан Республикасы Министрлар Кабинетының башка әгъзалары:

1) хәлиткеч тавыш хокукы белән Татарстан Республикасы Министрлар Кабинеты утырышларында катнашалар;

2) Татарстан Республикасы Министрлар Кабинеты карарларын әзерләүдә катнашалар, аларның үтәлешен тәэмин итәләр;

3) әлеге Закон, Татарстан Республикасының башка норматив хокукый актлары белән билгеләнгән башка вәкаләтләрне гамәлгә ашыралар.

13 статья. **Татарстан Республикасы Министрлар Кабинеты Президиумы**

1. Татарстан Республикасы Министрлар Кабинеты оператив мәсьәләләрне хәл итү өчен Татарстан Республикасы Премьер-министры тәкъдиме буенча Татарстан Республикасы Министрлар Кабинеты Президиумын төзи, аның составына вазыйфалары буенча Татарстан Республикасы Премьер-министры һәм аның урынбасарлары, шулай ук башка затлар да керергә мөмкин.

2. Татарстан Республикасы Министрлар Кабинеты Президиумы утырышлары кирәк булган саен уздырыла.

3. Татарстан Республикасы Министрлар Кабинеты Президиумы карарлары Татарстан Республикасы Министрлар Кабинеты Президиумы әгъзаларының гомуми саныннан күпчелек тавыш белән кабул ителә һәм Татарстан Республикасы Министрлар Кабинеты актларына каршы килмәскә тиеш.

 4. Татарстан Республикасы Рәисе, Татарстан Республикасы Министрлар Кабинеты Татарстан Республикасы Министрлар Кабинеты Президиумының теләсә кайсы карарын гамәлдән чыгарырга хокуклы.

14 статья. **Татарстан Республикасы Министрлар Кабинеты утырышлары**

1. Татарстан Республикасы Министрлар Кабинеты әгъзалары Татарстан Республикасы Министрлар Кабинеты утырышларында шәхсән катнашалар.

2. Татарстан Республикасы Рәисе Администрациясе, Татарстан Республикасы Дәүләт Советы, Татарстан Республикасы Югары Суды, Татарстан Республикасы Арбитраж суды, Татарстан Республикасы прокуратурасы, «Татарстан Республикасы муниципаль берәмлекләр Советы» Ассоциациясе вәкилләре, башка затлар законнар нигезендә йә Татарстан Республикасы Министрлар Кабинеты билгеләгән тәртиптә Татарстан Республикасы Министрлар Кабинеты утырышларында катнашырга хокуклы.

3. Татарстан Республикасы Министрлар Кабинеты утырышларында Татарстан Республикасы Премьер-министры яисә Татарстан Республикасы Рәисе рәислек итә.

4. Татарстан Республикасы Министрлар Кабинеты аерым мәсьәләләрне ябык утырышларда карый, шулай ук утырышлар чакырмыйча гына карарлар кабул итә ала.

5. Татарстан Республикасы Министрлар Кабинеты утырышларын әзерләү һәм үткәрү, шулай ук Татарстан Республикасы Министрлар Кабинеты тарафыннан карарлар әзерләү һәм аларны утырышлар чакырмыйча гына кабул итү Татарстан Республикасы Министрлар Кабинеты Регламенты нигезендә гамәлгә ашырыла.

15 статья. **Татарстан Республикасы Министрлар Кабинеты утырышларында карала торган мәсьәләләр**

1. Түбәндәге мәсьәләләр бары тик Татарстан Республикасы Министрлар Кабинеты утырышларында гына карала:
2. Татарстан Республикасы бюджеты проекты турында;
3. Татарстан Республикасын социаль-икътисадый үстерү стратегиясе проекты турында;
4. Татарстан Республикасы Министрлар Кабинеты Президиумы составы турында;
5. Татарстан Республикасы Министрлар Кабинеты Регламенты турында;

5) Татарстан Республикасы Министрлар Кабинеты Аппараты турындагы нигезләмәне раслау хакында.

1. Башка мәсьәләләр Татарстан Республикасы Министрлар Кабинеты утырышларында Татарстан Республикасы законнары, Татарстан Республикасы Рәисенең норматив хокукый актлары, Татарстан Республикасы Министрлар Кабинетының норматив хокукый актлары белән билгеләнгән очракларда, шулай ук Татарстан Республикасы Рәисе яисә Татарстан Республикасы Премьер-министры карары белән Татарстан Республикасы Министрлар Кабинеты Регламентында билгеләнгән тәртиптә каралырга мөмкин.

16 статья. **Татарстан Республикасы Министрлар Кабинеты актлары**

1. Татарстан Республикасы Министрлар Кабинеты Россия Федерациясе Конституциясе, Татарстан Республикасы Конституциясе, федераль конституциячел законнар, федераль законнар һәм Россия Федерациясенең башка норматив хокукый актлары, Татарстан Республикасы законнары, Татарстан Республикасы Рәисе указлары нигезендә һәм аларны үтәү йөзеннән карарлар һәм күрсәтмәләр чыгара, аларның үтәлешен тикшереп торуны тәэмин итә.

2. Норматив характердагы актлар Татарстан Республикасы Министрлар Кабинеты карарлары рәвешендә чыгарыла. Оператив һәм башка агымдагы мәсьәләләр буенча норматив характерда булмаган актлар Татарстан Республикасы Министрлар Кабинеты күрсәтмәләре рәвешендә чыгарыла.

1. Татарстан Республикасы Министрлар Кабинеты актларын кабул итү тәртибе Татарстан Республикасы Министрлар Кабинеты Регламенты белән билгеләнә.

4. Татарстан Республикасы Министрлар Кабинеты карарларын һәм күрсәтмәләрен Татарстан Республикасының бөтен территориясендә үтәү мәҗбүри.

5. Татарстан Республикасы Министрлар Кабинеты карарлары, дәүләт серен тәшкил итүче белешмәләр, Россия Федерациясе законнары һәм Татарстан Республикасы законнары нигезендә таратылырга тиеш булмаган башка белешмәләр булган карарлардан яисә аларның аерым нигезләмәләреннән тыш, рәсми бастырып чыгарылырга тиеш.

6. Татарстан Республикасы Министрлар Кабинеты актларын рәсми бастырып чыгару һәм аларның үз көченә керү тәртибе Татарстан Республикасы законы нигезендә билгеләнә.

7. Татарстан Республикасы Министрлар Кабинетының норматив хокукый актлары аларны чыгарган көннән алып 14 көн эчендә Татарстан Республикасы Дәүләт Советына җибәрелә.

8. Татарстан Республикасы Министрлар Кабинеты хокукый характерда булмаган мөрәҗәгатьләр, белдерүләр һәм башка актлар кабул итәргә хокуклы.

17 статья. **Татарстан Республикасы Министрлар Кабинеты Аппараты**

1. Татарстан Республикасы Министрлар Кабинеты эшчәнлеген тәэмин итү һәм республика башкарма хакимият органнары тарафыннан Татарстан Республикасы Министрлар Кабинеты кабул иткән карарларның үтәлешен тикшереп торуны оештыру өчен Татарстан Республикасы Министрлар Кабинеты Аппараты төзелә.

2. Татарстан Республикасы Министрлар Кабинеты Аппараты Татарстан Республикасы дәүләт органы була.

3. Татарстан Республикасы Премьер-министры урынбасары – Татарстан Республикасы Министрлар Кабинеты Аппараты Җитәкчесе Татарстан Республикасы Министрлар Кабинеты Аппаратына җитәкчелек итә.

4. Татарстан Республикасы Министрлар Кабинеты Аппараты турындагы нигезләмә, аның иң чик саны, структурасы һәм штат расписаниесе Татарстан Республикасы Министрлар Кабинеты тарафыннан раслана.

5. Татарстан Республикасы Министрлар Кабинеты Аппараты юридик зат була, аның үз балансы, казначылык органнарында шәхси счетлары, Татарстан Республикасы Дәүләт гербы сурәте һәм үз исеме булган мөһере, башка мөһерләре һәм штамплары, бланклары бар.

6. Татарстан Республикасы Министрлар Кабинеты Аппараты эшчәнлеген финанс ягыннан тәэмин итү Татарстан Республикасы бюджетында бу максатларга каралган бюджет ассигнованиеләре чикләрендә гамәлгә ашырыла.

18 статья. **Татарстан Республикасы Министрлар Кабинеты каршында органнар һәм оешмалар төзү**

Татарстан Республикасы Министрлар Кабинеты дәүләт идарәсенең аерым мәсьәләләре буенча бурычларны килешеп хәл итү, шулай ук үз эшчәнлеген тәэмин итү өчен Татарстан Республикасы Министрлар Кабинеты каршында оешмалар булдырырга, координация органнары, киңәшмә һәм башка органнар төзергә хокуклы.

19 статья. **Республика башкарма хакимият органнары**

1. Республика башкарма хакимият органнарын төзү, аларның исемен алмаштыру, аларны үзгәртеп кору һәм бетерү Татарстан Республикасы Рәисе тарафыннан гамәлгә ашырыла.

2. Республика башкарма хакимият органнарын үзгәртеп коруга, бетерүгә бәйле мәсьәләләр, үзгәртеп корыла, бетерелә торган республика башкарма хакимият органнарының функцияләрен һәм вәкаләтләрен тапшыру, хокукый варислык мәсьәләләрен дә кертеп, Татарстан Республикасы Рәисенең норматив хокукый актлары яисә Татарстан Республикасы Рәисе йөкләмәсе буенча Татарстан Республикасы Министрлар Кабинетының норматив хокукый актлары белән регламентлаштырыла.

3. Республика башкарма хакимият органының функцияләре, вәкаләтләре, эшчәнлек тәртибе Татарстан Республикасы Министрлар Кабинеты тарафыннан раслана торган тиешле республика башкарма хакимият органы турындагы нигезләмә белән билгеләнә.

4. Республика башкарма хакимият органнарының функцияләре Татарстан Республикасы Министрлар Кабинеты тарафыннан раслана торган республика башкарма хакимият органнарының дәүләт идарәсе функцияләре кодификаторы нигезендә билгеләнә.

5. Республика башкарма хакимият органнары җитәкчеләре Татарстан Республикасы Рәисе тарафыннан вазыйфаларына билгеләп куела һәм вазыйфаларыннан азат ителә.

6. Республика башкарма хакимият органы юридик зат хокукларына ия була, аның казначылык органнарында шәхси счетлары, Татарстан Республикасы Дәүләт гербы сурәте һәм үз исеме булган мөһере, башка мөһерләре һәм штамплары, бланклары бар.

7. Юридик зат хокуклары республика башкарма хакимият органы структурасына мөстәкыйль бүлекчәләр буларак кергән Татарстан Республикасы дәүләт органнарына, ә аерым очракларда республика башкарма хакимият органының территориаль органнарына бирелергә мөмкин.

8. Республика башкарма хакимият органнары эшчәнлеген финанс ягыннан тәэмин итү Татарстан Республикасы бюджетында бу максатларга каралган бюджет ассигнованиеләре чикләрендә гамәлгә ашырыла.

1. Республика башкарма хакимият органнары аларның эше өчен кирәкле мөлкәт – биналар, элемтә чаралары, техник җиһазлар, транспорт чаралары һәм башка матди-техник чаралар белән тәэмин ителә.

10. Мөлкәтне республика башкарма хакимият органына беркетү турында карар Татарстан Республикасы Министрлар Кабинеты йә Татарстан Республикасы законнары нигезендә Татарстан Республикасы милкендәге мөлкәт белән идарә итүне гамәлгә ашыруга вәкаләтле Татарстан Республикасы башкарма хакимияте органы тарафыннан кабул ителә.

11. Республика башкарма хакимият органнарына беркетелгән мөлкәт Татарстан Республикасы милке була һәм аларның оператив идарәсендә тора.

12. Республика башкарма хакимият органын бетерү аны граждан законнарында билгеләнгән тәртиптә юридик зат буларак бетерүгә китерә.

20 статья. **Республика башкарма хакимият органнары актлары**

1. Республика башкарма хакимият органнары үз компетенциясе чикләрендә үзләре карамагындагы мәсьәләләр буенча норматив хокукый актлар, шулай ук тиешле республика башкарма хакимият органының ведомство буйсынуындагы барлык оешмалар тарафыннан мәҗбүри үтәлергә тиешле күрсәтмә бирү актлары чыгаралар. Республика башкарма хакимият органы тарафыннан чыгарыла торган актларның төрләре әлеге орган турындагы нигезләмәдә билгеләнә.
2. Федераль законнарда, Татарстан Республикасы законнарында, Татарстан Республикасы Рәисенең норматив хокукый актларында, Татарстан Республикасы Министрлар Кабинетының норматив хокукый актларында билгеләнгән очракларда республика башкарма хакимият органнары үз компетенциясе чикләрендә башкарма хакимиятнең башка органнары, бүтән дәүләт органнары, җирле үзидарә органнары тарафыннан мәҗбүри үтәлергә тиешле норматив хокукый актлар, шулай ук гомуммәҗбүри характердагы норматив хокукый актлар чыгарырга хокуклы.
3. Республика башкарма хакимият органнарының норматив хокукый актлары Татарстан Республикасы Министрлар Кабинеты билгеләгән тәртиптә дәүләт теркәвенә алынырга тиеш.
4. Республика башкарма хакимият органнарының дәүләт теркәвенә алынган норматив хокукый актлары, дәүләт серен тәшкил итүче белешмәләр, Россия Федерациясе законнары һәм Татарстан Республикасы законнары нигезендә таратылырга тиеш булмаган башка белешмәләр булган актлардан яисә аларның аерым нигезләмәләреннән тыш, Татарстан Республикасы законы, Татарстан Республикасы Рәисенең норматив хокукый актлары, Татарстан Республикасы Министрлар Кабинетының норматив хокукый актлары белән билгеләнгән тәртиптә рәсми бастырып чыгарылырга тиеш.

5. Республика башкарма хакимият органнарының норматив хокукый актлары аларны дәүләт теркәвенә алган көннән алып 14 көн эчендә республика башкарма хакимият органнарының норматив хокукый актларын дәүләт теркәвенә алуга вәкаләтле Татарстан Республикасы башкарма хакимияте органы тарафыннан Татарстан Республикасы Дәүләт Советына җибәрелә.

21 статья. **Татарстан Республикасы дәүләт хакимияте башкарма органнарының Татарстан Республикасы Дәүләт Советы белән хезмәттәшлеге**

1. Татарстан Республикасы Рәисе Татарстан Республикасы Дәүләт Советына Татарстан Республикасы Министрлар Кабинеты эшчәнлеге нәтиҗәләре турында, шул исәптән Татарстан Республикасы Дәүләт Советы тарафыннан куелган мәсьәләләр буенча, еллык хисаплар, шулай ук Татарстан Республикасы дәүләт программаларын гамәлгә ашыру барышы һәм аларның нәтиҗәлелеген бәяләү хакында җыелма еллык доклад тәкъдим итә.
2. Татарстан Республикасы Министрлар Кабинеты Татарстан Республикасы Рәисе йөкләмәсе, Татарстан Республикасы Дәүләт Советы таләбе буенча йә үз инициативасы белән законнар проектларын, Татарстан Республикасы Дәүләт Советы карарлары проектларын эшләүне оештыра һәм аларны Татарстан Республикасы Дәүләт Советы каравына кертә.
3. Татарстан Республикасы Министрлар Кабинеты, республика башкарма хакимият органнары үз инициативасы белән яисә Татарстан Республикасы Дәүләт Советы Президиумы һәм комитетлары таләпләре буенча Татарстан Республикасы Дәүләт Советына ул карый торган законнарга һәм законнар проектларына рәсми бәяләмәләр җибәрә ала. Татарстан Республикасы Министрлар Кабинетының рәсми бәяләмәләре Татарстан Республикасы Дәүләт Советы Регламентында билгеләнгән тәртиптә мәҗбүри каралырга тиеш.
4. Татарстан Республикасы Премьер-министры, Татарстан Республикасы Министрлар Кабинетының башка әгъзалары яисә алар вәкаләт биргән затлар Татарстан Республикасы Дәүләт Советы һәм ул төзегән органнар утырышларында киңәш бирү тавышы хокукы белән катнашырга хокуклы.
5. Татарстан Республикасы Министрлар Кабинеты керткән закон проектын Татарстан Республикасы Дәүләт Советында һәм ул төзегән органнарда тәкъдим итү өчен Татарстан Республикасы Министрлар Кабинетының рәсми вәкиле (рәсми вәкилләре) билгеләнә.

6. Татарстан Республикасы Министрлар Кабинеты Татарстан Республикасы законнарында билгеләнгән аерым мәсьәләләр буенча Татарстан Республикасы Дәүләт Советы билгеләгән срокта Татарстан Республикасы Дәүләт Советы алдында үз эше турында хисап бирә.».

**2 статья**

Әлеге Закон рәсми басылып чыккан көненнән үз көченә керә.

Татарстан Республикасы

 Рәисе Р.Н. Миңнеханов

Казан, Кремль

2023 ел, 03 май

№ 35-ТРЗ